
Pri priređivanju ove knjižice služio sam se 

sljedećim naslovima: 

— MARIJA BISTRICA, Hodočasnički i župni 
vodič (J. Lončarević), Zagreb 1987. 

— KRUNICA, Radost - svjetlo - žalost — slava 
(J. Alliende-Luco), Đakovo 2006. 

— RIMSKI MISAL: MISE I ČITANJA BDM, KS, 
Zagreb 1971. 


BISTRICA - HRVATSKO NARODNO 
SVETIŠTE 


Bistričko proštenište razvilo se naglo na- 
kon 15. srpnja 1684., kad je na poticaj bi- 
skupa Martina Borkovića ponovo pronađen 
U crkvi zazidani kip Majke Božje Bistričke. 
Taj je kip gotičke Majke s Djetetom Isusom 
narodni rad iz vremena oko godine 1500. 
Kip je bio skriven u crkvi polovicom 16. stol- 
jeća jer su nadirali Turci, zatim je pronađen 
1588. godine, ali je opet zazidan u zid uz 
glavni oltar crkve sv. Petra. Kad je g. 1684. 
kip ponovo pronađen, počela su se događa- 
ti ozdravljenja i molitvena uslišanja. Prvo se 
ozdravljenje zbilo sljedećeg dana nakon 
pronalaska kipa, 16. srpnja 1684., kad je 
prohodala bolesna djevojčica Katarine Pau- 
lec. Slijedila su i druga ozdravljenja. U tom i 
jest razlog naglog razvoja proštenja. 


U doba jozefinizma i prosvjetiteljstva mo- 
rali su se za opstanak svetišta boriti biskupi 
Josip Galjuf i Maksimilijan Vrhovac, iz navo- 
da kojih saznajemo da se u Bistricu hodoča- 
sti sa svih strana, a broj hodočasnika penje 
se i na trideset tisuća. 


Prvotnu malenu crkvu, koja je bila uz to i 
preuska, dao je proširiti župnik Andrija 
Ivšić, te je tako uređenu crkvu blagoslovio 
13. srpnja 1731. biskup Galjuf. Glavni oltar 
koji je u njoj stajao od 1799. do 1882. bio je 
dar Hrvatskog sabora. 

Za vrijeme bistričkog župnika Jurja Žerja- 
vića crkva je ponovo proširena i prerađena, 
te je takva ostala uglavnom do danas. Za vri- 
jeme drugog svjetskog rata i nakon njega 
preuređena je unutrašnjost crkve, a napose 
1972. kada je nakon 2. vat. sabora uveden 
novi misni obred. Tada je preuređeno i sve- 
tište s oltarom prema puku. 

Papa Pio XI. odlikovao je bistričku crkvu 
4. prosinca 1923. naslovom ,manje bazili- 
ke“ (basilica minor). Kip Majke Božje s Isu- 
som okrunjen je 7. srpnja 1935. zlatnim 
krunama, što je bio dar hrvatskog naroda 
svojoj Majci. Tada je grad Zagreb poklonio 
bazilici zlatni kalež, a hrvatski kruničari zlat- 
nu krunicu. Sve su to bili radovi zagrebačkih 
zlatarskih umjetnika. 


U Mariji Bistrici održan je XIII. međuna- 
rodni marijanski kongres uz sudjelovanje 
mnoštva vjernika iz svih krajeva domovine. 
Iste godine (1971.) u jesen Biskupska je 
konferencija dodijelila bistričkom svetištu 
zasluženi naslov hrvatskog narodnog svetiš- 
ta. Svake godine na Veliku Gospu slavi se u 
svetištu obljetnica svih kongresa održanih u 
Mariji Bistrici. 

Svake godine ovamo hodočasti pješice, 
automobilima, autobusima velik broj vjerni- 
ka sa svih strana domovine i inozemstva. 
Organizirana su mnoga hodočašća navlasti- 

to u razdoblju od Bijele nedjelje pa do zad- 
nje u listopadu — zahvalnice. 

Vjerujem da će se mnogi hodočasnici po- 
služiti ovim malim priručnikom za devetni- 
cu u čast Majke Božje Bistričke. Dakako, 
svatko si može po volji dodati još koju molit- 
vu ili pjesmu za svaki dan. 


Prvi dan 
BEZGRJEŠNA 


Marija kao majka Spasitelja, Sina Očeva 
bila je od davnina u božanskoj namisli. Ona 
kao nova Eva imala je biti neokaljana Rodi- 
teljka Božjeg Sina, Isusa Krista koji će svla- 
dati đavolsku moć nad ljudima. Stoga se 
kaže zmiji koja je zavela naše praroditelje: 
»Neprijateljstvo ja zamećem između tebe i 
žene, između roda tvojega i roda njezina: on 
će ti glavu satirati, a ti ćeš mu vrebati petu“ 
(Post 3, 15). 

Ako je Marija prema tim riječima imala 
biti zajedno sa svojim Sinom potpuno su- 
protstavljena zlu, grijehu, znači da je predvi- 
đena kao ona koju neće okaljati nikakva 
ljaga grijeha. Na nju se neće prenijeti ljaga 
praroditelja koja se inače prenosi na sve lju- 
de. Bog ju je već pri prvom trenu njezina za- 

čeća u utrobi majke Ane izuzeo od te ljage. 
Stoga je častimo i zazivamo kao Bezgrješnu. 

Zajedno s psalmistom kličemo: ,,Pjevajte 
Gospodinu pjesmu novu, jer učini djela ču- 
desna... Gospodin obznani spasenje svoje, 
pred poganima pravednost objavi... sva 
zemljo, poklikni Gospodinu, raduj se, kliči i 
pjevaj!“ (Ps 98, 1-4). Tom sviješću prožet je i 
anđeo Gabrijel koji pri navještenju pozdrav- 
lja Mariju, Božju odabranicu, Bezgrješnu: 
»Raduj se, milosti puna! Gospodin s tobom! 
(Lk 1, 28). 

U zajedništvu s cijelom Crkvom molimo: 
»Bože, ti si po bezgrješnom začeću Djevice 
pripravio dostojan stan svome Sinu. Zbog 
predviđene smrti svoga Sina očuvao si je od 
svake ljage grijeha. Učini, molimo, da i mi, 
po njezinu zagovoru, čisti k tebi prispijemo. 
Po Kristu, Gospodinu našemu. Amen.“ 

Pjesma Bistričkoj Gospi 


Velika Majko našega Boga, 
Svetište tvoje nam je raj. 

Pred kipom tvojim kleči i moli 
Hrvatski dragi cijeli naš kraj. 
Pripjev: 

Bistrička Gospo, pogledaj na nas, 
Milosne ruke pokaži nam, daj! 
Od zla nas brani, Bogu nas vodi. 
Tvoji smo, Majko, tvoji smo znaj! 


Velika Majko našega spasa, 
Ljubavi tvoje ovo je dom. 

Ogrij nam srce, smiri nam duše. 
Milosna budi narodu svom. 


Pripjev: 
Bistrička Gospo... 
Oče naš... 


Zdravo Marijo... 
Slava Ocu... 

Drugi dan 
MARIJINO ROĐENJE 


Radosno svetkujemo Rođenje blažene 
Marije Djevice od koje se ima roditi Sunce 
pravde, Krist, Bog naš! 

S razlogom kliče u duhu prorok Miheja: 
»I ti, Betleheme Efrato, najmanji među 
kneževstvima Judinim, iz tebe će mi izaći 
onaj koji će vladati Izraelom; njegov je iskon 
od davnina, od dana vječnih. Zato će ih Go- 
spodin ostaviti dok ne rodi ona koja ima ro- 
diti“ (5, 1-2). 

S razlogom se psalmist pouzdano raduje: 
»Ja se u tvoju dobrotu uzdam, neka mi se 
srce raduje spasenju tvome! Pjevat ću Go- 
spodinu koji mi učini dobro, pjevat ću ime- 
nu Gospodina Svevišnjeg!“ (Ps 13, 6). 

Svevišnji je Mariju predvidio za Majku 
svoga Sina, očuvao je od istočne krivice da 
bi s njom surađivao na djelu spasenja. Zato 

sveti Pavao uvjerava kršćane: ,Znamo da 
Bog u svemu na dobro surađuje s onima 
koji ga ljube, s onima koji su odlukom 
njegovom pozvani. Jer koje predvidje, te i 
predodredi...“ (Rim 8, 28-29). 

Na Marijin rođendan svi kršćani, čitava 
Crkva, radosno kliču: Sretna li si, Djevice 
Marijo, i svake hvale predostojna; jer iz tebe 
se rodilo Sunce pravde, Krist Bog naš! 

U zajedništvu s cijelom Crkvom molimo: 
»Obdari, Gospodine, sluge svoje nebeskom 
milošću: porod blažene Djevice bijaše nam 
početak spasenja, neka nam blagdan 
njezina Rođenja bude na porast mira. Po 
Kristu, Gospodinu našemu. Amen.“ 


Pjesma Bistričkoj Gospi 


Velika Majko našega Boga, 
Svetište tvoje nam je raj. 

Pred kipom tvojim kleči i moli 
Hrvatski dragi cijeli naš kraj. 

Pripjev: 

Bistrička Gospo, pogledaj na nas, 
Milosne ruke pokaži nam, daj! 
Od zla nas brani, Bogu nas vodi. 
Tvoji smo, Majko, tvoji smo znaj! 


Velika Majko našega spasa, 
Ljubavi tvoje ovo je dom. 

Ogrij nam srce, smiri nam duše. 
Milosna budi narodu svom. 


Pripjev: 
Bistrička Gospo... 


Oče naš... 
Zdravo Marijo... 
Slava Ocu... 


Ireći dan 
ZACELA SINA BOZJEGA 


Proroci su, nadahnuti Božjim Duhom, 
nagoviještali puninu veremena, dolazak 
obećanog Spasitelja. Njega će začeti i roditi 
izabrana Blažena Djevica. Tako Izaija prorok 
obznanjuje svekolikom narodu: ,Evo, djevi- 
ca će začeti i roditi sina, i nadjenut će mu 
ime Emanuel, S nama Bog!“ (Iz 7, 14). 

Psalmist oduševljen Božjom dobrostivoš- 
ću kliče: ,Milje mi je, Bože moj, vršiti volju 
tvoju, zakon tvoj duboko u srcu ja nosim“ 
(Ps 40, 9). Naviještat ću posvuda Božje milo- 
srđe, njegovu vjernost, dobrotu i spas. 

I kad je došla punina vremena, Otac je 
nebeski poslao svoju vječnu Riječ, svog jedi- 
norođenog Sina na svijet, da se utjelovi u 
krilu prečiste Djevice Marije. 

O tom nas izvješćuje evanđelist Luka: ,,U 
ono vrijeme posla Bog anđela Gabrijela u 

galilejski grad imenom Nazaret, k djevici za- 
ručenoj s mužem koji se zvao Josip iz doma 
Davidova; a djevica se zvala Marija. Anđeo 
uđe k njoj i reče: “Zdravo, milosti puna! Go- 
spodin s tobom!“ Na tu se riječ ona smete i 
stade razmišljati kakav bi to bio pozdrav. No 
anđeo joj reče: ,Ne boj se, Marijo! Ta našla si 
milost u Boga. Evo začet ćeš i roditi sina i 
nadjenut ćeš mu ime Isus. On će biti velik i 
zvat će se Sin Svevišnjeg.“ (Lk 1, 26-32). 

Kad je Marija djevica priupitala: ,Kako će 
to biti kad ja muža ne poznajem?“ Anđeo joj 
je odgovorio: ,Duh Sveti sići će na te i sila će 
te Svevišnjega osjeniti. Zato će to čedo i biti 
sveto, Sin Božji“ (Lk 1, 34-35). 

U zajedništvu s cijelom Crkvom molimo: 
»Bože, ti si htio da tvoja Riječ u utrobi Djevi- 
ce uzme pravo ljudsko tijelo: udijeli moli- 
mo, da mi, koji Otkupitelja svoga 
ispovijedamo Bogom i čovjekom, zavrijedi- 
mo i biti suobličeni njegovoj božanskoj na- 
ravi. Po Kristu, Gospodinu našemu. Amen.“ 

Pjesma Bistričkoj Gospi 


Velika Majko našega Boga, 
Svetište tvoje nam je raj. 

Pred kipom tvojim kleči i moli 
Hrvatski dragi cijeli naš kraj. 
Pripjev: 

Bistrička Gospo, pogledaj na nas, 
Milosne ruke pokaži nam, daj! 
Od zla nas brani, Bogu nas vodi. 
Tvoji smo, Majko, tvoji smo znaj! 


Velika Majko našega spasa, 
Ljubavi tvoje ovo je dom. 

Ogrij nam srce, smiri nam duše. 
Milosna budi narodu svom. 


Pripjev: 
Bistrička Gospo... 


Oče naš... 
Zdravo Marijo... 
Slava Ocu... 


Četvrti dan 
MARIJIN POHOD ELIZABETI 


Stanovito vrijeme nakon što je Marija 
povjerovala anđelu Gabrijelu i spremno od- 
govorila riječima: evo službenice Gospod- 
nje te tako začela po Duhu Svetom Sina 
Božjega, uputila se u gorje svojoj rođakinji 
Elizabeti koja je uskoro imala roditi Ivana 
Krstitelja. 


Dok je Marija hitro koračala putem, dušu 
i srce prožimale su joj riječi proroka Sefani- 
je: ,Kliči od radosti, Kćeri sionska... Veseli 
se i raduj se iz sveg srca, Kćeri jeruzalem- 
ska!... Gospodin, Kralj Izraelov, u sredini je 
tvojoj! Ne boj se više zla!... Gospodin, Bog 
tvoj, u sredini je tvojoj, silni spasitelj! On će 
se radovati tebi pun veselja, obnovit će ti 
svoju ljubav, kliktat će nad tobom radosno 
kao u dan svečani“ (3, 14-18). 

Odzvanjale su joj riječi psalmiste: ,,Pjevaj- 
te Gospodinu, jer stvori divote, neka je to 
znano po svoj zemlji! Kličite i radujte se, sta- 
novnici Siona, jer je velik među vama Svetac 
Izraelov! 

I čim Elizabeta spazi Mariju i začu njezin 
pozdrav, ,,zaigra joj čedo u utrobi, napuni se 
Duha Svetoga i povika iz svega glasa: blago- 
slovljena ti među ženama, i blagoslovljen 
plod utrobe tvoje. Ta otkuda mi da majka 
Gospodina mojega dođe k meni?... Blažena 
ti što povjerova što ti je rečeno od Gospodi- 
na!“ 


Potom Marija uzvrati svojim hvalospje- 
vom: ,Veliča duša moja Gospodina, klikće 
duh moj u Bogu, mome Spasitelju, što po- 
gleda na neznatnost službenice svoje: odsad 
će me, evo, svi naraštaji zvati blaženom. Jer 
velika mi djela učini Svesilni, sveto je Ime 
njegovo!“... (Lk 1, 40 — 49). 

U zajedništvo s cijelom Crkvom molimo: 
»Svemogući vjekovječni Bože, ti si nadah- 
nuo blaženu Djevicu Mariju dok je nosila 
Sina tvoga, da pohodi Elizabetu. Daj, moli- 
mo, da poslušni nadahnućima Duha, 
možemo s njome uvijek tebe veličati. Po Kri- 
stu, Gospodinu našemu. Amen.“ 


Pjesma Bistričkoj Gospi 


Velika Majko našega Boga, 
Svetište tvoje nam je raj. 

Pred kipom tvojim kleči i moli 
Hrvatski dragi cijeli naš kraj. 


Pripjev: 

Bistrička Gospo, pogledaj na nas, 
Milosne ruke pokaži nam, daj! 
Od zla nas brani, Bogu nas vodi. 
Tvoji smo, Majko, tvoji smo znaj! 

Velika Majko našega spasa, 
Ljubavi tvoje ovo je dom. 


Ogrij nam srce, smiri nam duše. 


Milosna budi narodu svom. 


Pripjev: 
Bistrička Gospo... 


Oče naš... 
Zdravo Marijo... 
Slava Ocu... 

Peti dan 
MARIJA BOGORODICA 


Bog je na razne načine blagoslovio svoj 
izabrani Narod. Toga su svjesni posebno 
proroci i svećenici i oni zazivaju na se i čitav 
narod blagotvorni Božji blagoslov: ,,Smilo- 
vao nam se Bog i blagoslovio nas, obasjao 
nas licem svojim, da bi sva zemlja upoznala 
putove tvoje, svi puci tvoje spasenje!... Bog 
nas blagoslovio! Neka ga štuju svi krajevi svi- 
jeta!“ (Ps 67, 2-8). 

A kad se ispunilo vrijeme, Božji se blago- 
slov preobilno izlio na zemlju, na sve ljude. 
Zato se kaže u poslanici Hebrejima: ,Više 
puta i na više načina Bog nekoć govoraše 
ocima u prorocima: konačno, u ove dane 
progovori nama u Sinu“ (1, 1-2). U tom smi- 
slu tumači sv. Pavao: ,Kada dođe punina vre- 
mena, odasla Bog Sina svoga: od žene bi 

rođen, Zakonu podložan da podložnike Za- 
kona otkupi, te primimo posinstvo“ (Gal 4, 
4-5). 

Dobro nam je poznat evanđeoski izvješ- 
taj: ,U ono vrijeme pastiri pohitješe u Betle- 
hem i pronađoše Mariju, Josipa i novo- 
rođenče gdje leži u jaslama. Pošto sve pogle- 
daše, ispripovjediše što im bijaše rečeno o 
tom djetetu. A svi koji to čuše, divili su se 
tome što su im pripovijedali pastiri“ (Lk 2, 
16-18). 

U zajedništvu s cijelom Crkvom molimo: 
,Bože, ti si po plodnom djevičanstvu 
blažene Marije nadario ljudski rod dobrima 
vječnoga spasenja: udijeli nam, molimo, 
osjetiti zagovor one po kojoj smo zavrijedili 
primiti tvoga Sina, začetnika života. Po Kri- 
stu, Gospodinu našemu. Amen.“ 

Pjesma Bistričkoj Gospi 


Velika Majko našega Boga, 
Svetište tvoje nam je raj. 

Pred kipom tvojim kleči i moli 
Hrvatski dragi cijeli naš kraj. 
Pripjev: 

Bistrička Gospo, pogledaj na nas, 
Milosne ruke pokaži nam, daj! 
Od zla nas brani, Bogu nas vodi. 
Tvoji smo, Majko, tvoji smo znaj! 


Velika Majko našega spasa, 
Ljubavi tvoje ovo je dom. 

Ogrij nam srce, smiri nam duše. 
Milosna budi narodu svom. 


Pripjev: 
Bistrička Gospo... 
Oče naš... 


Zdravo Marijo... 
Slava Ocu... 


Šesti dan 
BLAŽENA DJEVICA MARIJA 
ŽALOSNA 


Na dan Isusova prikazanja u hramu starac 
Šimun je prorekao Mariji dane žalosti: ,Ovaj 
je, evo, postavljen na propast i uzdignuće 
mnogima u Izraelu i za znak osporavan; a i 
tebi će samoj mač probosti dušu“ (Lk 2, 
34-35). 

Žalosne trenutke doživljavala je Marija 
već od Isusova rođenja, u stranom kraju u 
bijedi i siromaštvu. Potom u bijegu pred ok- 
rutnim Herodom u Egipat. Teški trenuci 
nisu Mariju mimoišli ni u siromašnom naza- 
retskom domu. 

Tek što je Isus počeo propovijedati i pozi- 
vati na temeljito obraćenje, mogla je Marija 
čuti kako mu se mnogi suprotstavljaju, pri- 
jete i čak mu rade o glavi. Nije dugo trebalo 
čekati da doživi kako njezinog nedužnog i 

najsvetijeg Sina optužuju, izvode pred sud i 
osuđuju na križ. Kolika je bol na tu vijest 
morala probadati njezino Majčino srce. 
Ispunilo se proroštvo starca Šimuna. 


Kao kršćani pridružujemo se na križnom 
putu Mariji Isusovoj majci tugujući: ,,Stala 
plačuć tužna Mati, gledala je kako pati Sin 
joj na križ uzdignut. O koliko ucviljena bija- 
še ona uzvišena Majka Sina jedinog!“ 

Sveti Ivan Evanđelist, svjedok događanja 
na Kalvariji piše: ,Uz križ Isusov stajahu maj- 
ka njegova, zatim sestra njegove majke, Ma- 
rija Kleofina i Marija Magdalena. Kad Isus 
vidje majku i kraj nje učenika koga je ljubio, 
reče majci: 'Ženo! Evo ti sina!' Zatim reče 
učeniku: 'Evo ti majke!' I od tog časa uze 
je učenik k sebi“ (Iv 19, 25-27). 

U zajedništvu s cijelom Crkvom molimo: 
»Bože, ti si htio da uz tvoga Sina, na križ po- 
dignuta, stoji Majka supatnica: daj Crkvi svo- 
joj da zajedno s njome bude učesnica 

Kristovih muka te zavrijedi biti dionica i nje- 
gova uskrsnuća. Po Kristu, Gospodinu naše- 
mu. Amen.“ 


Pjesma Bistričkoj Gospi 


Velika Majko našega Boga, 
Svetište tvoje nam je raj. 

Pred kipom tvojim kleči i moli 
Hrvatski dragi cijeli naš kraj. 


Pripjev: 

Bistrička Gospo, pogledaj na nas, 
Milosne ruke pokaži nam, daj! 
Od zla nas brani, Bogu nas vodi. 
Tvoji smo, Majko, tvoji smo znaj! 

Velika Majko našega spasa, 
Ljubavi tvoje ovo je dom. 

Ogrij nam srce, smiri nam duše. 
Milosna budi narodu svom. 


Pripjev: 
Bistrička Gospo... 


Oče naš... 


Zdravo Marijo... 
Slava Ocu... 

Sedmi dan 
MARIJA UZNESENA NA NEBO 


Isus Krist, Sin Božji i Sin Marijin, pobije- 
dio je smrt i uskrsnuo slavno kako je i rekao. 
Tomu su svjedoci njegovi apostoli. Nakon 
svoga uskrsnuća slavno je uzašao na nebo 
da vječno kraljuje, posreduje za nas kod 
svog Oca nebeskog i dijeli nam svoje milo- 
sti. Time pripravlja nas za život u neraspad- 
ljivosti, za život vječnog uskrsnuća. 

Svoju Majku Mariju, koja je zajedno s 
njim podnosila gorčinu Kalvarije, nije mo- 
gao ostaviti da bude podložna raspadljivo- 
sti. Stoga ju je već pri svršetku tijeka 
njezinog zemaljskog života preobrazio u sla- 
vu uskrsnuća i proslavljenu dušom i tijelom 
uznio u slavu nebesa. 


Odatle nas ona, naša brižna Majka, 
neprestano — prati na putu našeg 
ovozemaljskog života. Moli za nas, zagovara 

nas kod svog ljubljenog Sina. Stoga se 
radujemo njezinoj slavi i pouzdajemo se u 
njezin moćni zagovor. Zato joj nižemo svoje 
molitve i prošnje. Zato joj hodočastimo u 
njezina svetišta i pouzdano se nadamo da će 


PPTJEPTITI 


Danas s apostolom Ivanom kličimo: 
»Znamenje veliko pokaza se na nebu: Žena 
zaodjenuta suncem, mjesec joj pod 
nogama, i na glavi vijenac od dvanaest 
zvijezda“ (Otk 12, 1). Uznesena je Marija u 
nebo; raduje se vojska anđela. Kličimo svi 
poput Elizabete: ,Blažena ti što povjerova 
da će se ispuniti što ti je rečeno od 
Gospodina!“ (Lk 1, 45). 

Nebom kroz svu vječnost odzvanjaju 
Marijine riječi hvalospjeva: ,Veliča duša 
moja Gospodina, klikće duh moj Bogu, 
mome Spasitelju, što pogleda na neznatnost 
službenice svoje: odsad će me, evo, svi 
naraštaji zvati blaženom. Jer velika mi djela 

učini Svesilni, sveto je Ime njegovo. Od 
koljena do koljena dobrota je njegova nad 
onima što se njega boje“ (Lk 1, 47-50). 

U zajedništvu s cijelom Crkvom molimo: 
»svemogući  vjekovječni Bože! Ti si 
bezgrješnu Djevicu Mariju, Roditeljku Svoga 
Sina, tijelom i dušom uznesao u nebesku 
slavu: podaj nam, molimo, k nebeskome 
uvijek težiti da zavrijedimo biti sudionici 
njezine slave. Po Kristu, Gospodinu 
našemu. Amen. 


Pjesma Bistričkoj Gospi 


Velika Majko našega Boga, 
Svetište tvoje nam je raj. 
Pred kipom tvojim kleči i moli 
Hrvatski dragi cijeli naš kraj. 

Pripjev 

Bistrička Gospo, pogledaj na nas, 
Milosne ruke pokaži nam, daj! 
Od zla nas brani, Bogu nas vodi. 
Tvoji smo, Majko, tvoji smo znaj! 


Velika Majko našega spasa, 
Ljubavi tvoje ovo je dom. 

Ogrij nam srce, smiri nam duše. 
Milosna budi narodu svom. 


Pripjev: 
Bistrička Gospo... 


Oče naš... 
Zdravo Marijo... 
Slava Ocu... 


Osmi dan 
GOSPA LURDSKA 


Marija, Majka Isusova, postala je pod 
križem i naša majka. Uznesena je u nebesku 
slavu. Odatle prati naš život, osluškuje naše 
molitve i zazive. Kao moćna posrednica 
pomaže nam u našim potrebama zagovara- 
jući nas kod svog Sina, Isusa Krista. 

Štoviše, Marija se gdjekad nama posve 
približava. Ukazuje se na nekim mjestima 
izabranim osobama. Na taj nam način šalje 
svoje poruke ili naglašava evanđeoske isti- 
ne. Želi nam pomoći da dosljednije živimo 
evanđelje, nasljedujemo Krista, svoga Spasi- 
telja. Tako se ukazuje i maloj Bernardici u 
Lurdu i potiče nju i sve nas na obraćenje i 
moljenje krunice. 

Svoju majčinu brižnost pokazuje Marija i 
u svakom svom svetištu širom kršćanskog 
svijeta. Ona to čini i u našem nacionalnom 

svetištu Mariji Bistrici. Kolike je hodočasni- 
ke Majka Božja Bistrička dočekala i ispratila 
tijekom dugih stoljeća. Koliko je srdaca 
ražalošćenih utješila! Koliko je grešnika sa 
svojim Sinom pomirila i privela radosnom 
slavlju Euharistije! U kolike je obitelji unije- 
la žuđeni mir i blagoslov! 

Zato zajedno sa svojom nebeskom Maj- 
kom možemo danomice klicati: ,Hvalite, 
sluge Gospodnje, hvalite ime Gospodnje! 
Blagoslovljeno ime Gospodnje sada i dovije- 
ka! Od istoka sunca do zalaska hvaljeno bilo 
ime Gospodnje! Uzvišen je Gospodin nad 
sve narode, slava njegova nebesa nadvisuje“ 
(Ps 113, 1-4). 

U zajedništvu s cijelom Crkvom molimo: 
»Budi, milosrdni Bože, našoj nemoći zaštita! 
Obavljamo, evo, spomen bezgrješne Bogo- 
rodice: daj da se njezinim zagovorom i po- 
moću vinemo iz svojih poroka. Po Kristu, 
Gospodinu našemu. Amen.“ 

Pjesma Bistričkoj Gospi 


Velika Majko našega Boga, 
Svetište tvoje nam je raj. 

Pred kipom tvojim kleči i moli 
Hrvatski dragi cijeli naš kraj. 
Pripjev: 

Bistrička Gospo, pogledaj na nas, 
Milosne ruke pokaži nam, daj! 
Od zla nas brani, Bogu nas vodi. 
Tvoji smo, Majko, tvoji smo znaj! 


Velika Majko našega spasa, 
Ljubavi tvoje ovo je dom. 

Ogrij nam srce, smiri nam duše. 
Milosna budi narodu svom. 


Pripjev: 
Bistrička Gospo... 
Oče naš... 


Zdravo Marijo... 
Slava Ocu... 

Deveti dan 
KRALJICA SVETE KRUNICE 


Krunica je omiljela molitva kršćanskog 
puka, navlastito svetaca. Crkveno učiteljstvo 
vazda potiče vjernike na pobožno moljenje 
krunice. Tom molitvom vjernici se ne usmje- 
ruju samo na Mariju nego i na Krista, izvor 
svekolike istine i milosti. Krunica u sebe 
usredotočuje dubinu svekolikog evanđeo- 
skog navještaja. S njom se stavljamo u Mari- 
jinu školu da se uvedemo u promatranje 
ljepote Kristova lica i u iskustvo njegove lju- 
bavi. 

»Krunica je i, oduvijek, molitva obitelji i 
za obitelj. Neko je vrijeme ta molitva bila po- 
sebno draga kršćanskim obiteljima, i sigur- 
no se time pospješivalo zajedništvo. Treba 
brižno čuvati tu dragocjenu baštinu. Valja se 
vratiti moljenju u obitelji i moljenju za obi- 
telj, služeći se još tim oblikom molitve. Obi- 

telj koja sjedinjeno moli, ostaje sjedinjena. 
Obitelj koja zajedno moli Krunicu obnavlja 
malo ozračje nazaretskog doma: Isus se 
stavlja u središte, s njim se dijele radosti i 
žalosti, stavljaju se u njegove ruke potrebe i 
planovi, od njega se zadobivaju nada i snaga 
za putovanje. 


»O blagoslovljena Marijina Krunice, slatki 
lanče koji nas ponovo povezuješ s Bogom, 
vezo ljubavi koja nas ujedinjuješ s anđelima, 
kulo spasenja pred nasrtajima pakla, sigur- 
na luko u općem brodolomu, nećemo te ni- 
kad više napustiti. Ti ćeš nam biti ojačanje u 
času grijeha. Tebi posljednji poljubac života 
koji se gasi. I posljednji glas naših usana bit 
će tvoje slatko ime“ (Ivan Pavao II.). 

U zajedništvu s cijelom Crkvom molimo: 
»Milost svoju, molimo, Gospodine, ulij u 
duše naše da mi koji smo po Anđelovu nav- 
ještenju spoznali utjelovljenje Krista, Sina 
tvoga, po muci njegovoj i križu, na zagovor 
blažene Djevice Marije, k slavi uskrsnuća bu- 

demo privedeni. Po Kristu, Gospodinu na- 
šemu. Amen.“ 


Pjesma Bistričkoj Gospi 


Velika Majko našega Boga, 
Svetište tvoje nam je raj. 

Pred kipom tvojim kleči i moli 
Hrvatski dragi cijeli naš kraj. 


Pripjev: 

Bistrička Gospo, pogledaj na nas, 
Milosne ruke pokaži nam, daj! 
Od zla nas brani, Bogu nas vodi. 
Tvoji smo, Majko, tvoji smo znaj! 


Velika Majko našega spasa, 
Ljubavi tvoje ovo je dom. 

Ogrij nam srce, smiri nam duše. 
Milosna budi narodu svom. 

Pripjev: 


Bistrička Gospo... 


Oče naš... 
Zdravo Marijo... 
Slava Ocu... 

DUŠO DUŠE HRVATSKE, 
ISUSOVA MATI, 

SUNCE NAŠIH STRADANJA, 
NE PRESTANI SJATI! 


PMI 
LUJ 


